Diari Oficial de la Generalitat Valenciana


Sumari del DOGV 6992, del 27-03-2013 (2013/2863)

Informació pública de la proposta del programa d'actuació integrada ciutat esportiva del València, CF (Paterna).
----------------------------------------------------------------------------------------------------------------

### Dades del document

Número de DOGV
:   6992

Data del DOGV
:   27-03-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/2863


Data del document
:   21-03-2013

Organisme emissor
:   València Club de Futbol, SAD

Tipus de document
:   Anunci

Descriptors 

:   * Paterna
    * pla d'urbanisme
    * empresa privada

Informació pública de la proposta del programa d'actuació integrada ciutat esportiva del València, CF (Paterna). [2013/2863]  
La societat Valencia Club de Fútbol, SAD, als efectes del que disposa l'article 134 de la Llei 16/2005, de 30 de desembre, de la Generalitat, Urbanística Valenciana, i amb motiu de l'inici del concurs per a la selecció d'agent urbanitzador per al desenrotllament de l'àmbit de sòl no urbanitzable, coincident amb els terrenys ocupats per l'actual ciutat esportiva del València CF (Paterna), l'anunci de la qual va ser publicat en el Diari Oficial de la Comunitat Valenciana número 6936, de data 4 de gener de 2013, sotmet a informació pública els documents assenyalats en les lletres a, f i k de l'article 126 de l'esmentada llei i en l'article 293 del Reglament d'ordenació i gestió territorial i urbanística que la desenrotlla: memòria de necessitats i objectius del programa d'actuació integrada, pla parcial modificador de l'ordenació estructural, justificació d'integració territorial, estudi d'impacte ambiental, estudi acústic, estudi i integració paisatgística, projecte d'urbanització, projecte de prospecció arqueològica, informe de sostenibilitat econòmica i estudi d'afecció al domini hidràulic públic (DHP).  
  
A este efecte, els esmentats documents seran sotmesos a informació pública només als efectes de la presentació d'al·legacions, a través dels mitjans que s'indiquen a continuació. Els documents sotmesos a informació pública seran protocol·litzats en la notaria d'Alejandro Fliquete Cervera, sítia en el carrer Major, número 42, 46928, Paterna, i se'n depositarà una còpia en la seu de l'Ajuntament de Paterna, siti en la plaça de l'Enginyer Castells, número 1, 46177 Paterna.   
Este avís es publicarà en el Diari Oficial de la Comunitat Valenciana i en un diari no oficial d'àmplia difusió en la localitat afectada. Prèviament a estes publicacions, es procedix a la remissió d'avís de l'inici del procediment al domicili fiscal dels que consten en el cadastre com a titulars de drets afectats, de conformitat amb el llistat de parcel·les cadastrals incloses en l'àmbit de la proposta de programa.  
  
Dins del termini d'un mes, a comptar des de la publicació d'este avís en el Diari Oficial de la Comunitat Valenciana, qualsevol persona interessada podrà comparéixer en la notaria assenyalada més amunt, en horari de 10.00 a 12.00 hores, i obtindre una còpia a càrrec seu de l'acta que conté els documents de l'alternativa tècnica sotmesos a informació pública i la documentació complementària, o sol·licitar-ne l'exhibició. Igualment, es podrà consultar la dita documentació i l'expedient administratiu format a este efecte en l'Ajuntament de Paterna els dies hàbils de 09.00 a 14.00 hores, a l'efecte de presentar, tant davant de l'esmentada notaria com davant de l'Ajuntament de Paterna, les al·legacions que es consideren oportunes.  
Finalment, i a fi de dotar de les màximes garanties el procediment, es publiquen els que consten en el cadastre com a titulars de drets afectats i dels quals es desconeix alguna dada per a la seua identificació, a l'empara del que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener:  
  
  
  
  
València, 21 de març de 2013.- El president apoderat: Manuel Llorente Martín.